SIRI กำไรไตรมาส 3 โตเท่าตัวเฉียด 1.3 พันลบ. รับรายได้ขายทะลัก
SIRI รายงานกำไรไตรมาส 3/65 โตเท่าตัวเฉียด 1.3 พันลบ. รับรายได้ขายทะลัก ส่วนงวด 9 เดือนกำไร 2.5 พันลบ. เพิ่มขึ้น 49% จากปีก่อนกำไร 1.7 พันลบ.
SIRI รายงานกำไรไตรมาส 3/65 โตเท่าตัวเฉียด 1.3 พันลบ. รับรายได้ขายทะลัก ส่วนงวด 9 เดือนกำไร 2.5 พันลบ. เพิ่มขึ้น 49% จากปีก่อนกำไร 1.7 พันลบ.
14 พ.ย. 2565

บริษัท แสนสิริ จำกัด (มหาชน) หรือ SIRI รายงานผลการดำเนินงานงวดไตรมาส 3 และงวด 9 เดือนแรกของปี 2565 มีกำไรสุทธิ ดังนี้

โดยในไตรมาส 3/2565 แสนสิริมีรายได้รวมทั้งสิ้น 8,855 ล้านบาท เพิ่มขึ้นร้อยละ 23 หรือ 1,626 ล้านบาท จาก 7,229 ล้านบาท ในไตรมาส 3/2564 เป็นผลมาจากการเพิ่มขึ้นของรายได้ในทุกหน่วยธุรกิจ สำหรับกำไรสุทธิของไตรมาส 3/2565 จำนวน 1,268 ล้านบาท ปรับตัวเพิ่มขึ้นอย่างโดดเด่นร้อยละ 102 หรือ 640 ล้านบาท เมื่อเทียบกับกำไรสุทธิจำนวน 628 ล้านบาท ในช่วงเดียวกันกับปีก่อน ส่งผลให้อัตรากำไรสุทธิปรับตัวเพิ่มขึ้นเป็นร้อยละ 14.3 ในไตรมาสนี้เทียบกับร้อยละ 8.7 ในไตรมาส 3/2564
สำหรับรายได้รวมงวดเก้าเดือนของปี 2565 จำนวน 21,913 ล้านบาท ลดลงเล็กน้อยร้อยละ 1 หรือ 184 ล้านบาท จาก 22,097 ล้านบาท ในงวดเก้าเดือนปี 2564 อย่างไรก็ดี กำไรสุทธิสำหรับงวดเก้าเดือนของปี 2565 จำนวน 2,488 ล้านบาท เติบโตอย่างโดดเด่นร้อยละ 49 หรือ 814 ล้านบาท จาก 1,674 ล้านบาท ในงวดเก้าเดือนของปี 2564 ส่งผลให้อัตรา กำไรสุทธิงวดเก้าเดือนของปี 2565 เพิ่มขึ้นจากร้อยละ 7.6 ในปีก่อนเป็นร้อยละ 11.4